b"\n_START_ARTICLE_\nLas Turbas\n_START_SECTION_\nDescripci\xc3\xb3\n_START_PARAGRAPH_\nSegons els estatuts que regulen \xe2\x80\x9clas turbas\xe2\x80\x9d, aquestes s\xc3\xb3n la multitud que reprodueix, al llarg de tot l'itinerari processional, l'escenificaci\xc3\xb3 piadosa i popular de la burla de qu\xc3\xa8 va ser objecte Jes\xc3\xbas quan anava cam\xc3\xad del mont Calvari per ser crucificat. La representaci\xc3\xb3 s'ha d'entendre sempre dins del respecte i la devoci\xc3\xb3, propis de les persones que formen part d'aquesta process\xc3\xb3. No obstant aix\xc3\xb2, per extensi\xc3\xb3 s'ha utilitzat tradicionalment el terme Las turbas per a referir-se al conjunt de la process\xc3\xb3, per ser aquesta multitud el que realment la diferencia de totes les altres des del punt de vista del significat, composici\xc3\xb3 i organitzaci\xc3\xb3, i converteix las turbas, doncs, en \xc3\xbanica._NEWLINE_Els integrants de las turbas reben popularment el nom de turbos i van vestits amb les t\xc3\xbaniques pr\xc3\xb2pies de les seves germandats religioses. Porten, a m\xc3\xa9s, clarins i tambors, generalment de fabricaci\xc3\xb3 casolana.  Els\xc2\xa0 primers, molt dif\xc3\xadcils de fer sonar, emeten un so desafinat que s'anomena clarina, mentre que els segons tenen so ronc i mai redoblen. El so produ\xc3\xaft en colpejar els pals del tambor entre si, s'anomena palill\xc3\xa1. Milers de cops de tambor simultanis alternen amb palill\xc3\xa1s (component contemporani de la process\xc3\xb3) i es barregen de manera estrepitosa amb les clarin\xc3\xa1s a la matinada conquense del Divendres Sant._NEWLINE_Oficialment, per ser turbo \xc3\xa9s necessari pert\xc3\xa0nyer a alguna germandat i, encara que no est\xc3\xa0 prohibit a les dones de participar en les processons de cap manera, la seva incorporaci\xc3\xb3 a la process\xc3\xb3 com a turbes i banceras (\xc3\xa9s a dir, portant els passos a espatlles) ha sigut molt escassa fins ara, malgrat que en la d\xc3\xa8cada dels 70 les dones van prendre un paper mot actiu en aquesta process\xc3\xb3, la qual tenia una participaci\xc3\xb3 popular escassa i, elles la van impulsar._NEWLINE_El terme process\xc3\xb3 dels borratxos, sovint utilitzat entre persones no origin\xc3\xa0ries de Conca per a referir-se a la process\xc3\xb3 Cam\xc3\xad del Calvari, \xc3\xa9s considerat pejoratiu i injustificat pels conquenses."